ברברה אלן
בסקרלט טאון, עירי שלי; היתה עלמה בת חמד; שלב כל גבר רק בה חשק; ושמה הוא ברברה אלן; ביום צלול של חודש מאי; בו ג'ימי גרוב העלם; נוטה למות כי מאוד אהב; אהב את ברברה אלן; את משרתו שלח לעיר; שלח הוא איש אליה; הו, אנא בואי אל ג'ימי גרוב; אם שמך הוא ברברה אלן; לאט לאט לבשה מעיל; לאט קשרה זרדיה; ובבואה אמרה רק זאת:; "הו, ג'ים, אתה גווע"; "לבי נשבר, גופי חולה; ולא אקום מאלה; אם לא תהיי, תהיי שלי; שלי את ברברה אלן"; "לבך נשבר, גופך חולה; ולא תקום מאלה; כי לא תהיה, תהיה שלך; שלך, הו, ברברה אלן; הן עוד תזכור פונדק נידח; ואיך שתית יין; שתית יין עם כל אחת; רק לא עם ברברה אלן"; "כן, עוד אזכור פונדק נידח; ואיך שתיתי יין; אך כל לבי הן היה רק לך; רק לך הוא ברברה אלן"; ובלכתה שמעה את צלילי; פעמוני האבן; שבין ערביים קראו בקול; אבוי לך ברברה אלן; "אמי, אמי, חפרי לי בור; בגיא בקצה היער; הו, ג'ימי גרוב מת מאהבה; אני אמות מצער"; 